पाएं अपने शहर की ताज़ा ख़बरें और फ्री ई-पेपरडाउनलोड करें
बजाज ऑटो और पियर मोबिलिटी एजी की पार्टनरशिप में तैयार होने वाला हुस्कवरना (Husqvarna) इलेक्ट्रिक स्कूटर का इंतजार अब बढ़ गया है। नई रिपोर्ट्स के मुकाबिक, अब इस ई-स्कूटर को 2022 में लॉन्च किया जाएगा। पहले इसके इसी साल लॉन्च होने की उम्मीद थी। इसे बजाज की चाकन (महाराष्ट्र) के प्लांट में तैयार किया जा रहा है। कंपनी ई-प्लेन (E-Pilen) इलेक्ट्रिक बाइक भी 2022 में लॉन्च करेगी।
बजाज के साथ पियर मोबिलिटी एजी, केटीएम और हुस्कवरना की मूल कंपनी है। दोनों कंपनियों के बीच लगभग 15 सालों से पार्टनरशिप चल रही है। भारत में बिक्री के साथ-साथ निर्यात बाजारों के लिए केटीएम और हाल ही में हुस्कवरना बाइक की मैन्युफैक्चरिंग की गई है।
चेतक इलेक्ट्रिक के जैसी मोटर मिलेगी
हुस्कवरना ई-स्कूटर में 4kW इलेक्ट्रिक मोटर दी है। इस मोटर का इस्तेमाल बजाज चेतक इलेक्ट्रिक में भी किया गया है। वहीं, बेंगलुरु की एथर 450X इलेक्ट्रिक स्कूटर में भी यही मोटर दी है। दोनों कंपनियां 4 से 10kW की पावर रेंज में एक सामान्य 48-वोल्ट इलेक्ट्रिक टू-व्हीलर प्लेटफॉर्म डेवलप कर रही हैं। इस प्लेटफॉर्म का उपयोग करने वाले सभी मॉडलों को बजाज द्वारा चाकन में तैयार किए जाने की उम्मीद है।
100km की रेंज हो सकती है
अभी इस ई-स्कूटर की रेंज को लेकर कोई जानकारी सामने नहीं आई है। ऐसा माना जा रहा है कि इसमें बजाज चेतक की तरह 4kW इलेक्ट्रिक मोटर दी और बैटरी का इस्तेमाल किया जा रहा है। ऐसे में इसकी रेंज 95 से 100 किलोमीटर के करीब हो सकती है। हालांकि, अलग-अलग राइडिंग मोड पर इसकी रेंज अलग होगी। इसका डिजाइन चेतक इलेक्ट्रिक की तुलना में पूरी तरह अलग है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn